John Eric Rayner Staddon

John Eric Rayner Staddon (sündinud 19. märtsil 1937 Suurbritannias) on Ameerika Ühendriikide biheiviorist, kes on tuntuks saanud ajatajumise ja käitumusliku ökonoomika (eksperimentaalse) uurijana (uurinud seda nii tuvidel, rottidel, kaladel kui ka inimestel). Lisaks on ta tuntud Burrhus Frederic Skinneri biheivioristliku käsitluse kritiseerijana ja "Uus biheiviorismi" teoreetilise aluse loojana. Staddon on kirjutanud raamatus "The Malign Hand of the Markets" biheiviorismi rakendamise võimalustest finantsturul. Tema järeldus on, et praegused regulatsioonid on liiga komplekssed ja kaudsed, et olla efektiivsed. Ta on võtnud sõna ka ühiskondlikel teemadel, näiteks liikluse reguleerimine teemal , tuues välja, et Ameerika Ühendriikides on autoõnnetuste sagedus suurem kui Euroopa riikides liiklusmärkide rohkuse tõttu. Lisaks on ta olnud vastu sellele, et kolledžisse vastuvõtmisel antakse mustanahalistele rassilise võrdsuse tagamiseks lisapunkte. Staddon õppis Londoni Ülikooli kolledžis, pärast seda aasta aega Richard Herrnsteini juhendatavana Hollinsi Ülikoolis ning 1964 kaitses doktoritöö eksperimentaalpsühholoogia erialal Harvardi Ülikoolis. Ta on teinud uurimistööd Massachusettsi Tehnoloogiainstituudi laboris, Oxfordi Ülikoolis, São Paulo Ülikoolis, Mehhiko Riiklikus Autonoomses Ülikoolis, Ruhri Ülikoolis, Konstanzi Ülikoolis, Lääne-Austraalia Ülikoolis ja Suurbritannia Yorki Ülikoolis. Samuti on ta õpetanud Toronto Ülikoolis. Staddon asus tööle Duke'i Ülikooli 1967 ning alates 1983 on ta olnud seal psühholoogia James B. Duke Professor ning bioloogia ja neurobioloogia professor. Ta on aukülalisprofessor Suurbritannia Yorki Ülikoolis. Ta on olnud ajakirjade Behavior & Philosophy ja Behavioural Process toimetaja [2]. Staddon on PsyCrit looja ja toimetaja [3] Staddoni töö on keskendunud õppimise evolutsiooni ja mehhanismi uurimisele. Hiljutised uurimisteemad on olnud ajatajumise ja mälu seoste valdkonnas ning käsitlenud viise, kuidas inimesed, loomad ja ühiskond adapteeruvad tasu ajakavale laboris ja ka päris elus. Staddoni teoreetiline töö hõlmab nii analüütilist kui ka arvutisimulatsiooni põhist käitumise ja ökonoomika funktsionaalsuse ja mehaaniliste mudelite uuringuid. [4] Paljud Staddoni tööd on kättesaadavad Duke'i Ülikooli raamatukogu veebiportaalis Duke University Libraries [5] Staddon on enam kui 200 artikli ja viie raamatu autor. Teoste näiteid: "The malign Hand of the Markets:The Insidious Forces on Wall Street that are Destroying Financial Markets – and What We Can Do About it", (McGraw-Hill, 2012) "The New Behaviorism: Mind, Mechanism and Society", (Psychology Press, 2014)[6] "Adaptive Dynamics: The Theoretical Analysis of Behavior", (MIT/Bradford, 2001) "Adaptive Behavior and Learning" (Cambridge University Press, 1983, new edition 2003/2010: [7]. "Distracting Miss Daisy" – The Atlantic July/August 2008 On traffic control in the UK and US [8] The New Behaviorism: Mind, Mechanism and Society, (Psychology Press, 2001). [1][alaline kõdulink] ) Have Race-Biased Admissions Improved American Higher Education? http://arquivo.pt/wayback/20160523200515/http://www.safs.ca/april2003/highereducation.html Staddon & Higa's review of Buhusi & Meck's Nature paper on interval timing Corrected and updated version of the 2003 edition of Adaptive Behavior and Learning Duke Faculty page Open Access publications 2003 Annual Review article on operant conditioning by Staddon and Daniel Cerutti